paragraph_text: Šuma je raznolika po starosti i glavnim vrstama drveća. Njome gospodari Šumarija Križevci u sklopu "Hrvatskih šuma". Predvladava srednjodobna šuma hrasta lužnjaka s primjesom običnoga graba. Od ostalih vrsta pridolaze: obična bukva, lipa, divlja trešnja, javor klen i dr. U nižim dijelovima raste crna joha. U primjesama mjestimice ima ariša, koji je sađen, dobre kakvoće, visok i ravan. U sloju grmlja rastu: bazga, lijeska, svib i dr.